रोड चौड़ी करने कब्जे हटाने की कवायद
नगर के वार्ड नं. 12 में सड़क चौड़ीकरण और गंदे पानी की निकासी के लिए नाली निर्माण की जरूरत है। इसके लिए अतिक्रमण हटाने की कवायद की जा रही है। पालिका अध्यक्ष श्याम सुंदर अग्रवाल द्वारा 27 दिसम्बर को वार्ड पार्षद अशोक देवांगन, उप अभियंता मनीष स्वर्णकार के साथ वार्ड में पहुंचकर वार्डवासियों को सड़क चौड़ीकरण और नाली निर्माण के संबंध में जानकारी दी।
उक्त कार्यों के लिए अपने-अपने घरों एवं दुकानों के सामने से अतिक्रमण तोड़ने की बात कही गई। नगर पालिका अध्यक्ष की समझाईश पर वार्डवासियों ने स्वेच्छा से अपने-अपने घरों एवं दुकानों के सामने बने हुए चबूतरों सहित अन्य निर्माण को तोड़ने की बात कही। वार्ड में सड़क के चौड़ीकरण के बाद जहां नगरवासियों को आवागमन में सुविधा मिलेगी। वहीं नाली निर्माण के बाद गंदे पानी की समुचित निकासी होने से पानी सड़कों पर नहीं बहेगा, जिससे वार्ड में स्वच्छता के साथ-साथ सुन्दरता भी बनी रहेगी। नपा अध्यक्ष ने वार्ड वासियों को वार्ड के विकास में इसी तरह भविष्य में भी सहयोग देते रहने पर पालिका द्वारा अन्य विकास कार्यो को भी वार्ड में प्राथमिकता के साथ करने की बात कहीं। इस अवसर पर राहुल अग्रवाल, रिक्की अग्रवाल, पिन्टू ठाकुर, विकास नायक सहित अन्य वार्डवासी उपस्थित थे।
वार्ड नंबर 12 में नागरिकों के साथ नगर पालिका अध्यक्ष व अन्य।
hin_Deva hin_Deva hin_Deva bho_Deva